Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin pääministeri Naftali Bennett: Israel ei ole kiinnostunut sodasta, -
mutta sillä ei myöskään ole varaa sivuuttaa Iraniin kytkeytyviä uhkia.
Tunnistamaton ilma-alus pommitti Iranin liittolaisryhmien kohteita -
itäisessä Syyriassa lähellä Irakin rajaa.
Ranskan ulkoministeri Le Drian: Iranin ei pidä elätellä harhaluuloja, -
mitä tulee sen ydinohjelmaan ja diplomaattiseen pattitilanteeseen.
Israel on majakka myrskyävällä merellä.
Näillä sanoilla avasi Israelin pää- ministeri Naftali Bennett puheensa -
YK:n yleiskokouksessa eilen illalla.
Hän kutsui Israelia juutalaisen kansan elpymisen ihmeeksi.
Nyky-Israel on herättänyt eloon Tooran perinnön, hän sanoi.
Toora tarkoittaa Raamatun viittä ensimmäistä kirjaa.
Israel on suuren toivon kansakunta. Israel on kansa, -
joka on herättänyt Tooran perinnön eloon modernissa Israelissa; -
kansa, jolla on murtumaton henki.
Pienikin valo poistaa suuren pimeyden.
Majakka, joka seisoo myrskyävän meren keskellä -
pystyssä päin ja voimakkaana.
Sen valo loistaa kirkkaampana kuin koskaan.
Israel haluaa antaa oman panoksensa maailman hyväksi, Bennett korosti, -
mutta samaan aikaan se ei voi unohtaa ympäröivää todellisuutta -
eli maailman haastavinta naapurustoa.
Israel haluaa kuitenkin päästä eroon sotien leimasta, jonka se on saanut -
jouduttuaan käymään sotia valtion perustamisesta lähtien.
Jo aivan liian kauan Israel on tullut määritellyksi sotien kautta, -
joita se on käynyt naapuriensa kanssa.
Sota ei kuitenkaan kuvasta Israelia. Eikä se kuvasta Israelin kansaa.
Israelilaiset eivät herää aamuisin konfliktia miettien.
Israelilaiset, aivan kuten kaikki muutkin, haluavat elää hyvää elämää,-
huolehtia perheistään ja rakentaa paremman maailman lapsilleen.
Se tarkoittaa sitä, että aika ajoin meidän on jätettävä työmme, -
sanottava perheillemme näkemiin -
ja kiiruhdettava taistelukentälle maatamme puolustamaan.
Pääministeri Bennett painotti, -
että samalla kun Israel haluaa tehdä hyvää, -
se ei voi jättää huomiotta alati kasvavia uhkia rajojensa ympärillä.
Samalla kun Israel haluaa tehdä hyvää, -
emme voi irrottaa katsettamme hetkeksikään ympäristöstämme.
Israel on lähes kirjaimellisestikin Hizbollahin, shiiajoukkojen, -
Islamilaisen jihadin ja Hamasin ympäröimä.
Ne ovat rajoillamme.
Nämä terroriryhmät tavoittelevat valtaa Lähi-idässä -
ja ne levittävät radikaalia islamia ympäri maailmaa.
Mikä näitä ryhmiä yhdistää? Se, että ne haluavat hävittää minun maani.
Ja kaikkia niitä tukee Iran.
Bennett tähdensi, että Iranin pyrkimykset -
ovat päivänselviä kaikille niille, jotka vain haluavat avata silmänsä.
Iran levittää vaikutusvaltaansa -
heikkoihin ja talousahdingossa oleviin maihin, -
kuten Libanoniin, Irakiin, Syyriaan, Jemeniin ja Gazaan.
Samaan aikaan Iran jatkaa väsymättä ydinasevalmiuksiensa kehittämistä.
Iran on ottanut viime vuosina valtavia edistysaskelia -
ydinenergian tutkimus- ja kehitystyössä, -
tuotantokapasiteetissaan ja rikastustoimissaan.
Iranin ydinaseohjelma on saavuttanut kriittisen pisteen.
Kaikki punaiset viivat on ylitetty. Tarkastuksia on laiminlyöty.
Toiveajattelu on osoittautunut paikkansapitämättömäksi.
Iran rikkoo IAEA:n valvontasopimuksia ilman seuraamuksia.
Se häiriköi tarkastajia ja sabotoi näiden tutkimuksia -
― ilman seuraamuksia.
Iran rikastaa uraania 60 % väkevyysasteeseen -
ja on vain askeleen päässä ydinasekelpoisesta materiaalista.
Ja se pääsee kuin koira veräjästä.
Kansainvälinen atomienergiajärjestö IAEA -
toimitti sunnuntaina jäsenmailleen raportin, -
jossa se syytti Irania 12.9. tehdyn sopimuksen rikkomisesta.
Iran lupasi tuolloin päästää tarkastajat ydinlaitoksiinsa -
suorittamaan valvontalaitteiden huoltotöitä.
Iran päästi tarkastajat joihinkin laitoksiin, -
mutta Karajin ydintehtaassa se ei antanut IAEA:n tarkastajien -
suorittaa valvontalaitteiston huoltotoimenpiteitä.
EU luonnehti Iranin piittaamattomuutta -
IAEA:n kanssa tehtyä sopimusta kohtaan -
ainoastaan "huolestuttavaksi kehitykseksi".
Yhdysvallat sen sijaan uhkasi Irania "diplomaattisella kostolla" lähipäivinä,
ellei IAEA:n tarkastajia päästetä laitoksiin.
Iranin IAEA-lähettiläs Gharibabadi vastasi EU:n ja USA:n lausuntoihin.
Hänen mukaansa IAEA:n tarkastajia ei päästetty Karajiin, -
jossa valmistetaan sentrifugien komponentteja, -
koska paikassa suoritetaan paraikaa -
"oikeudellisia ja turvallisuuteen liittyviä tutkimuksia".
Karaj joutui jokin aika sitten sabotaasin kohteeksi.
Ajatollahin hallinto on syyttänyt tuhotyöstä Israelia, -
vaikka Iranin atomienergiajärjestö väitti kolmisen kuukautta sitten, -
että se onnistui estämään Karajiin kohdistuneen iskuyrityksen.
Israelin pääministeri Bennett korosti kuitenkin, -
että Iranin syistä ja selityksistä riippumatta -
Israelilla ei ole varaa suhtautua välinpitämättömästi Iranin toimiin.
Iranin ydinasepyrkimyksistä on selviä todisteita -
Turquzabadin, Teheranin ja Marivanin salaisissa laitoksissa, -
mutta nämä todisteet jätetään huomiotta.
Iranin ydinohjelma on tullut käännekohtaan, -
ja niin on meidän kärsivällisyytemmekin.
Sanat eivät pysäytä sentrifugeja.
Kansainvälisen yhteisön keskuudessa jotkut näyttävät pitävän -
Iranin ydinasepyrkimyksiä väistämättömänä tosiasiana -
tai he eivät vain jaksa enää kuulla asiasta.
Israelilla ei ole tätä etuoikeutta.
Meidän on jaksettava. Ja aiommekin jaksaa.
Me emme salli Iranin hankkia ydinasetta.
Sunnuntaina 26. syyskuuta syttyi tulipalo -
vallankumouskaartin operoimassa "omavaraisuustutkimuskeskuksessa".
Aluksi kolmen ihmisen kerrottiin loukkaantuneen palossa, -
ja myöhemmin kahden heistä raportoitiin kuolleen.
Vallankumouskaarti kutsui heitä "vallankumouksellisiksi marttyyreiksi".
Tunnistamaton ilma-alus teki kolme erillistä iskua -
Iranin liittolaisryhmien käytössä olleisiin kohteisiin -
itäisen Syyrian Deir ez-Zorin alueella -
Al-Mayadeenin kaupungin lounaispuolella.
Tuhojen laajuudesta ja mahdollisista uhreista ei ollut välittömästi tietoa, -
mutta ambulanssien nähtiin ajavan kohti iskupaikkoja.
Raporteissa annettiin ymmärtää, että iskujen takana oli Israel, -
mutta Israelin puolustusvoimat -
ei vahvistanut eikä kiistänyt osallisuuttaan iskuihin.
Ranskan ulkoministeri Le Drian -
puhui YK:n yleiskokoukselle videon välityksellä.
Hän varoitti, että Iranin ei pidä elätellä harhaluuloja, -
mitä tulee sen ydinohjelmaan ja diplomaattiseen pattitilanteeseen.
Iranin ydinohjelman edistyminen vaatii meiltä suurempaa päättäväisyyttä.
Iranin ei pidä luulla, että aika on heidän puolellaan.
Suuren mittaluokan kriisin uhka kasvaa sitä mukaa, -
mitä vaarallisemmaksi Iranin ydinohjelma käy.
Iran rikkoo edelleen ydinsopimusvelvoitteitaan.
Vaikka Iranin ydinmateriaalivalvonnan suhteen -
on vaadittu suurempaa päättäväisyyttä, -
USA:n ulkoministeri Blinken toisti viime viikonloppuna, että Yhdysvallat -
"on erittäin valmis palaamaan Wieniin jatkamaan neuvotteluja" -
vuoden 2015 ydinsopimuksen elvyttämisestä.
Iran ei ole vielä ilmoittanut aikeistaan palata neuvottelupöytään Wieniin.
Me olemme erittäin valmiit jatkamaan neuvotteluja Wienissä.
Kyse on nyt siitä, onko Iran valmis jatkamaan neuvotteluja, -
ja jos on, niin milloin.
Me olemme edistäneet diplomatian saralla avoimesti ja päättäväisesti -
molemminpuolista paluuta ydinsopimukseen.
Haluamme lisäksi käsitellä kaikkia muitakin huolenaiheita, -
joita meillä ja muilla mailla on Iranin suhteen.
Uskomme, että molemminpuolinen paluu ydinsopimukseen -
on etujemme mukaista. Se on paras saatavilla oleva keino -
rajoittaa Iranin ydinohjelmaa sekä käsitellä maan muita haitallisia toimia.
Kiitos seurasta. Osana TV7:n rukousaloitetta kannustan teitä -
rukoilemaan kanssamme tänään rauhaa ja pelastusta Australialle.
Muistetaan myös vainottuja veljiämme ja sisariamme eri puolilla maailmaa.
Rukoillaan edelleen rauhaa ja pelastusta Jerusalemille ja Israelille.
Tahdon lisäksi kiittää kaikkia kumppaneitamme.
Tukenne mahdollistaa sen, -
että voimme ylläpitää ja kehittää toimintaamme täällä Jerusalemissa.
Olen Jonathan Hessen. Hyvää ja siunattua illan jatkoa! Huomiseen.
Suomennos: Sirpa Kaukonen